Sepanjang kebanyakan sejarah selepas merdeka, India berpegang teguh pada pendekatan separa sosialis dengan kawalan ketat terhadap penyertaan sektor swasta, perdagangan asing, dan pelaburan langsung asing. Namun, sejak tahun 1991, India membuka pasarannya secara beransur-ansur melalui pembaharuan ekonomi dan mengurangan kawalan kerajaan terhadap perdagangan dan pelaburan asing. Rizab pertukaran asing telah naik dari AS$5.8 bilion pada Mac 1991 kepada AS$247 bilion pada September 2007, manakala kurangan belanjawan persekutuan dan negeri telah menurun. Penswastaan syarikat-syarikat milikan awam serta pembukaan sektor-sektor tertentu kepada penyertaan swasta dan asing masih berterusan meskipun menghadapi perdebatan politik. Dengan kadar peningkatan KDNK sebanyak 9.4% sepanjang tahun 2006-07, ekonomi India menjadi antara yang paling berkembang pesat di dunia. KDNK India dari segi kadar pertukaran dolar AS ialah AS$1.103 trilion, menjadikannya ekonomi ke-12 terbesar di dunia. Jika diukur dari segi pariti kuasa beli (PPP), India mempunyai KDNK keempat terbesar di dunia pada AS$4.156 trilion. Pendapatan per kapita (nominal) India adalah pada $820, iaitu di tangga ke-128 di dunia, manakala pendapatan per kapita (PPP) pada US$3,700 pula adalah di tangga ke-118.

Pada 2009, Sekolah Jenis Kebangsaan (T) Taman Permata memiliki 61 pelajar lelaki dan 56 pelajar perempuan, menjadikan jumlah keseluruhan murid seramai 117 orang. Ia mempunyai seramai 13 orang guru.2009

Kota Kubang Labu diserahkan baginda kepada Long Sulaiman, putera baginda dengan isteri baginda di Patani manakala baginda memerintah di Jembal (1721 - 1733 M) berikutan penyerahan kuasa oleh Raja Kecil Sulung putera Sultan Umar. Tapak kota ini terletak di bandar Wakaf Bharu sekarang.

Ia kini merupakan masjid terbesar di Sarajevo dari segi kapasiti. Masjid ini dibina ditempat yang mana ia paling diperlukan, bahagian bandar di mana paling banyak penduduk tetapi tiada sebuahpun masjid.

Dalam bahasa Arab, Ajam (عجم) memiliki erti utama: ""selain-Arab"". Secara harafiah ia bererti ""orang yang buta huruf mengenai bahasa"", ""senyap"", atau ""bisu"", dan merujuk pada bukan-Arab secara umum. Dalam erti kata sebelumnya ia memiliki makna neutral yang bererti ""asing"" atau ""orang luar"".

Dalam tahun 2001 sebuah blok tambahan 3 tingkat didirikan yang menempatkan dewan terbuka, Bilik Kemahiran Hidup, Bilik Sains, Bilik Pemulihan, Bilik Mesyarat serta 6 buah bilik darjah. Sebuah Makmal Komputer (ICT) 2 tingkat telah dibina dalam tahun 2003 dan akhirnya dalam tahun 2006 sebuah prasekolah telah dibina di kawasan berhampiran. Tidak ketinggalan sebuah surau juga dapat dibina dengan kerjasama Persatuan Ibubapa dan Guru dan pendudukan tempatan.